ไทยพบผู้ป่วยโรค COVID-19 รายใหม่เพิ่มอัก 35 ราย ส่วนใหญ่เป็นผู้เกี่ยวข้องกับผู้ป่วยกลุ่มก้อนเดิมที่ไปสถานบันเทิงและสนามมวยใน กทม.
ไทยพบผู้ป่วยโรค COVID-19 รายใหม่เพิ่มอัก 35 ราย ส่วนใหญ่เป็นผู้เกี่ยวข้องกับผู้ป่วยกลุ่มก้อนเดิมที่ไปสถานบันเทิงและสนามมวยใน กทม.นพ.สุวรรณชัย วัฒนายิ่งเจริญชัย อธิบดีกรมควบคุมโรค กล่าวในการแถลงสถานการณ์ประจำวันกรณีโรค COVID-19 ในประเทศไทยวันนี้ ว่า ล่าสุดวันนี้พบผู้ป่วยเพิ่มอีก 35 ราย ทำให้ยอดผู้ป่วยสะสมของไทย อยู่ที่ 212 ราย โดยผู้ป่วยรายใหม่ที่พบ ส่วนใหญ่ 19 ราย เป็นผู้ป่วยเกี่ยวเนื่องกับผู้ป่วยกลุ่มก้อนเดิมที่เจอทั้งสถานบันเทิงและสนามมวย ในพื้นที่ กทม. จำนวนนี้ 13 ราย เป็นผู้ไปที่สนามมวย 4 ราย ติดจากการไปสถานบันเทิง ที่เหลือ 12 รายเป็นผู้สัมผัสใกล้ชิดกับผู้ป่วยกลุ่มก้อน จึงขอความร่วมมือประชาชนที่ทราบว่าตนเองได้ไปในที่ที่พบผู้ป้วยเป็นกลุ่มก้อนสังเกตอาการจนกว่าจะครบ 14 วัน หากเริ่มมีอาการคล้ายไข้หวัดให้รีบพบแพทย์ตรวจรักษาฟรี หากสงสัยให้โทรสายด่วนกรมควบคุมโรค โทร 1422 ส่วนผู้ป่วยรายใหม่ อีก 6 ราย ไม่ได้มีประวัติเกี่ยวเนื่องกับกลุ่มก้อนเก่านั้น 1 รายเป็นผู้เดินทางมาจากกัมพูชา ที่เหลือมีประวัติทำงานใกล้ชิดกับคนต่างชาติอย่างไรก็ตาม จากข้อมูลผู้ป่วยทั้งหมดพบส่วนใหญ่ที่ป่วย เป็นกลุ่มคนหนุ่มสาว ที่ไม่ยอมหยุดตัวเอง ยังไปทำกิจกรรมรวมกลุ่ม จนเกิดการติดเป็นกลุ่มก้อน จึงขอความร่วมมือประชาชนปฏิบัติตามคำแนะนำการป้องกันโรคของกระทรวงสาธารณสุข อย่างเคร่งครัด เน้นกินร้อน ช้อนกลาง แยกของใช้ส่วนตัว ล้างมือบ่อยๆ หากต้องไปในที่แออัดควรสวมหน้ากากอนามัยป้องกัน งดกิจกรรมรวมกลุ่มหมู่มาก งดการเดินทางที่ไม่จำเป็น ควรเพิ่มระยะห่างสังคมไม่น้อยกว่า 1 เมตร หากเริ่มป่วยต้องสวมหน้ากากอนามัย